
„საქართველოს თავდაცვის სამინისტროს საერთაშორისო ურთიერთობებისა და ევროატლანტიკური ინტეგრაციის დეპარტამენტის დებულების დამტკიცების შესახებ” საქართველოს თავდაცვის მინისტრის 2005 წლის 19 ივლისის №226 ბრძანებაში ცვლილების შეტანის თაობაზე

„ნორმატიული აქტების შესახებ“ საქართველოს კანონის მე-20 მუხლის მე-4 პუნქტის თანახმად, ვბრძანებ:
მუხლი 1. ,,საქართველოს თავდაცვის სამინისტროს საერთაშორისო ურთიერთობებისა და ევროატლანტიკური ინტეგრაციის დეპარტამენტის დებულების დამტკიცების შესახებ” საქართველოს თავდაცვის მინისტრის 2005 წლის 19 ივლისის №226 ბრძანებით (სსმ III, 2005წ., №87, მუხლი 995) დამტკიცებულ დებულებაში შეტანილ იქნეს  ცვლილება: 

1. მე-5 პუნქტს დაემატოს შემდეგი შინაარსის „დ” და „ე” ქვეპუნქტები:

,,დ) ორმხრივი სამხედრო თანამშრომლობის ყოველწლიური გეგმების შედგენა და ამ გეგმებით  გათვალისწინებული სამხედრო ღონისძიებების რეალიზაციის მონიტორინგი;

ე) საქართველოს შეიარაღებული ძალების ნატოსთან ინტეგრაციის კოორდინაცია. ნატოსთან სამხედრო ინტეგრაციის პრიორიტეტების განსაზღვრაში მონაწილეობა და მათი ასახვა საქართველოს შეიარაღებული ძალებისა და ნატო-საქართველოს ერთობლივ პროგრამებში.”.
2.  მე-6 პუნქტის “გ” ქვეპუნქტი ჩამოყალიბდეს შემდეგი რედაქციით:

,,გ) საზღვარგარეთის სახელმწიფოების (საერთაშორისო ორგანიზაციების) თავდაცვის უწყებებთან თანამშრომლობის გეგმების (პროგრამების) შემუშავება, სამინისტროს სხვა შესაბამის სტრუქტურულ ერთეულებთან ერთად, მათი განხორციელების კოორდინაცია და ამ გეგმებით გათვალისწინებული სამხედრო ღონისძიებების შესრულების მონიტორინგი;”
3. მე-6 პუნქტს დაემატოს შემდეგი შინაარსის  „მ” ქვეპუნქტი:
„მ)
ნატოსთან თანამშრომლობის ფარგლებში არსებული მექანიზმების (ყოველწლიური ეროვნული პროგრამა (ANP), დაგეგმვისა და მიმოხილვის პროცესი (PARP), ნატო-საქართველოს სამხედრო თანამრომლობის გეგმა (WP) და განხორციელების გეგმა (IP)და სხვ.) სამხედრო შინაარსის კომპონენტების შემუშავება და მათი შემდგომი განხორციელების კოორდინაცია; ”.
4.  მე-12 პუნქტს დაემატოს ”გ” ქვეპუნქტი შემდეგი რედაქციით:

 „გ) ნატოსთან სამხედრო თანამშრომლობის სამმართველო:
გ.ა)  საქართველოს შეიარაღებულ ძალებში ახორციელებს ნატო-საქართველოს პროგრამების დაგეგმვას და მათი რეალიზაციის მონიტორინგს; 

გ.ბ) მონაწილეობს დაგეგმვისა და მიმოხილვის პროცესში (PARP) პარტნიორობის მიზნებით (PG) და ყოველწლიური ეროვნული პროგრამით (ANP) საქართველოს შეიარაღებულ ძალებში გათვალისწინებული დაგეგმვის კოორდინირებასა და შესრულების მონიტორინგში; 
გ.გ)  ახდენს ნატო-საქართველოს სამხედრო თანამშრომლობის გეგმის (WP) და განხორციელების გეგმის (IP) შემუშავებას და ამ  მექანიზმებით გათვალისწინებული ღონისძიებების შესრულების კოორდინირებას და მონიტორინგს; 

გ.დ)
 ახდენს ნატოსთან თანამშრომლობის ფარგლებში არსებული მექანიზმების (ყოველწლიური ეროვნული პროგრამა (ANP), დაგეგმვისა და მიმოხილვის პროცესი (PARP), ნატო-საქართველოს სამხედრო თანამშრომლობის გეგმა (WP) და განხორციელების გეგმა (IP)და სხვ.) სამხედრო შინაარსის კომპონენტების შემუშავებას და მათი შემდგომი განხორციელების კოორდინაციას; 
გ.ე) მონაწილეობს ორმხრივი სამხედრო თანამშრომლობის გეგმების შემუშავებასა და ამ გეგმებით გათვალისწინებული სამხედრო ღონისძიებების შესრულების მონიტორინგში; 
გ.ვ) მონაწილეობს საქართველოს შეიარაღებული ძალების ნატოსთან ინტეგრაციის კოორდინაციაში, ნატოსთან სამხედრო ინტეგრაციის პრიორიტეტების განსაზღვრაში და საქართველოს შეიარაღებული ძალებისა და ნატო-საქართველოს ერთობლივ პროგრამებში მათი ასახვის უზრუნველყოფაში.”
მუხლი 2. ბრძანება ამოქმედდეს გამოქვეყნებისთანავე.

ბ. ახალაია

